stanford-oval/wikipedia huggingface dataset:
Australian-mestaruuskilpailut 1931 – naisten kaksinpeli

Naisten kaksinpeliin tenniksen Australian-mestaruuskilpailuissa 1931 osallistui kahdeksan kilpailijaa. Turnauksessa pelattiin ensimmäinen kierros, välierät sekä loppuottelu. Coral Buttsworth voitti mestaruuden kukistettuaan loppuottelussa Marjorie Crawfordin luvuin 1–6, 6–3, 6–4.
Audrey Santo

Audrey Santo (19. joulukuuta 1983 Worcester, Massachusetts, Yhdysvallat – 14. huhtikuuta 2007) oli yhdysvaltalainen tyttö, joka vammautui kolmivuotiaana vakavasti loppuiäkseen. Hänet tunnetaan myös nimellä Little Audrey.
9. elokuuta 1987 Santo oli vähällä hukkua uima-altaaseen. Hän selvisi hengissä, mutta hänet jouduttiin välittömästi kuljettamaan sairaalaan. Siellä lääkäri kuitenkin antoi hänelle liikaa fenobarbitaalia, minkä vuoksi hän joutui kolmeksi viikoksi koomaan. Lisäksi fysioterapeutti tuli aiheuttaneeksi hänelle vakavia säärivammoja ja sai hänen hartiansa sijoiltaan. Tästä hän ei koskaan toipunut, vaan hän kärsi akineettisestä mutismista lopun ikäänsä, toisin sanoen hän ei kyennyt puhumaan ja hänen liikuntakykynsäkin olivat hyvin rajoittuneet. Hänet kuitenkin palautettiin sairaalasta kotiin neljän kuukauden kuluttua onnettomuudesta.
Audrey Santon vanhemmat ovat hyvin uskonnollisia katolilaisia. Siitä lähtien, kun hänet tuotiin sairaalaan, sadat ihmiset ryhtyivät rukoilemaan hänen puolestaan.
Siitä asti pyhimysten kuvat ovat täyttäneet Audreyn huoneen ja häntä pidetään kärsimyspyhimyksenä. Kuvien on väitetty vuotavan öljyä, jonka Audreyn äiti uskoo olevan todiste Jumalan olemassaolosta.
1998 amerikkalainen Washington Post lehti testasi öljyn mikrobiologian laboratoriossa Pittsburghissa ja testien mukaan öljy sisälsi 80% kasviöljyä ja 20% kanan rasvaa.
Audrey Santo on ehdotettu julistettavaksi pyhimykseksi.
Aiheesta muualla

Little Audrey (säätiön viralliset sivut) Little Audrey Santo Foundation. Arkistoitu 4.3.2016. Viitattu 22.12.2011.
Argentiinan evankelis-luterilainen kirkko

| Iglesia Evangélica Luterana Argentina Argentiinan evankelis-luterilainen kirkko |
| --- | --- |
Suuntautuminen:  Luterilaisuus
Teologia:  tunnustuksellinen luterilaisuus
Yhteistyötahoja:  Kansainvälinen luterilainen neuvosto
Toiminta-alue:  Argentiina
Perustettu:  1905
Seurakuntia:  231
Jäseniä:  27 890
Kotisivu:  http://www.iela.org.ar/
Infobox OKVirheellinen NIMI-arvo: 
Argentiinan evankelis-luterilainen kirkko (Iglesia Evangélica Luterana Argentina) on luterilainen kirkko, joka toimii Argentiinassa Etelä-Amerikassa. Kirkon jäsenmäärä on noin 27 890.
Historia

Kirkko perustettiin marraskuussa 1905 Argentiinan Entre Ríosin maakunnassa Aldea San Juanissa. Suurin osa perustajista oli Venäjän-saksalaisia siirtolaisia.
Nykytilanne

Kirkolla on noin 231 seurakuntaa, joissa on noin 27 890 jäsentä. Seurakuntien toiminta on nykyään espanjankielistä. Kirkko kuuluu tunnustukselliseen luterilaiseen Kansainväliseen luterilaiseen neuvostoon.
Aiheesta muualla

Kirkon kotisivut
Arthur ja minimoit

| Arthur ja minimoit> Arthur et les Minimoys |
| --- | --- |

Ohjaaja:  Luc Besson
Käsikirjoittaja:  Luc Besson Céline Garcia
Tuottaja:  Luc Besson
Säveltäjä:  Éric Serra
Kuvaaja:  Thierry Arbogast
Leikkaaja:   Karim Hammouda  Yann Hervé  Vincent Tabaillon 
Pääosat:   Henri Piispanen  Paula Vesala  Samuel Harjanne  Santeri Kinnunen  Elastinen  Kristiina Elstelä  Pekka Laihio  Jukka Rasila  Tommy Tabermann 
Valmistustiedot
Valmistusmaa:  Ranska
Tuotantoyhtiö:  Canal+
Levittäjä:  The Weinstein Company Netflix Metro-Goldwyn-Mayer Disney+
Ensi-ilta:   13. joulukuuta 2006  2. maaliskuuta 2007 (Suomi) 
Kesto:  105 min
Alkuperäiskieli:  englanti
Seuraaja:  Arthur ja Maltazard
Aiheesta muualla
IMDb 
Elonet
AllMovie
Infobox OKNimi-testi OK: 
Arthur ja minimoit (Arthur et les Minimoys)  on Luc Bessonin ohjaama ranskalainen vuonna 2006 ensi-iltansa saanut elokuva, josta suurin osa on animaatiota ja osa ihmisten näyttelemää. Elokuva perustuu Céline Garcian alkuperäiseen ideaan ja Luc Bessonin kirjoihin. Sen ensi-ilta Suomessa oli 2. maaliskuuta 2007. Elokuvassa ääninä ovat Freddie Highmore, Madonna, Douglas Rand, David Bowie, Snoop Dogg, Mia Farrow, Robert De Niro ja Jason Bateman.
Arthur-elokuvasarja koostuu kolmesta elokuvasta, josta toinen, Arthur ja Maltazard (Arthur et la vengeance de Maltazard) sai ensi-iltansa joulukuussa 2009. Elokuvan kolmas ja viimeinen osa, Arthur ja kaksi maailmaa (Arthur et la guerre des deux mondes, Arthur and the war of two worlds) sai ensi-iltansa vuonna 2010.
Ääninayttelijät

| --- | --- |
Rooli: Suomenkielinen ääninäyttelijä
Arthur: Henri Piispanen
Selenia: Paula Vesala
Betamech: Samuel Harjanne
Maltazard: Santeri Kinnunen
Max: Elastinen
Darkos: Jukka Rasila
Aiheesta muualla

Elokuvan kotisivut
Arthur ja minimoit Internet Movie Databasessa (englanniksi)
Auno Halonen

Auno Lyytos Halonen (19. heinäkuuta 1887 Kemi – 7. helmikuuta 1951) oli suomalainen virkamies ja tullihallituksen pääjohtaja.
Halosen vanhemmat olivat kemiläinen kauppias Daniel Halonen ja Amanda Margareta o.s. Lumpus. Hän pääsi ylioppilaaksi Kemin suomalaisesta yhteiskoulusta 1907 ja kävi sitten Suomen Liikemiesten Kauppaopiston. Hän oli puolen vuoden ajan opiston stipendillä opiskelemassa puutavarakauppaa ja englannin kieltä Lontoossa. Suomeen palattuaan Halonen suoritti ylemmän hallintotutkinnon Helsingin yliopistossa 1914.
Halonen oli Kokkolan tullikamarissa konttorikirjurina ja sen jälkeen tullipäällysmiehenä ja liikkuvana apulaistullitarkastajana. Vuonna 1925 hänestä tuli Helsingin tullikamarin apulaistarkastaja, vuonna 1926 tullihallituksen tariffiosaston johtaja ja sen jälkeen  valtiovarainministeriön esittelijäneuvos sekä tulli- ja valmisteveroasianosaston päällikkö. Tullihallituksen pääjohtajana Halonen oli 1945–1951.
Auno Halonen oli naimisissa Lea Raakel Margit Höglundin kanssa. Heidän poikansa oli Turun yliopiston virusopin professori Pekka Halonen.
Arsène Heitz

Arsene Heitz (1908–1989) oli strasbourgilainen henkilö, joka työskenteli Euroopan neuvostossa. Hänet tunnettiin muun muassa Euroopan lipun suunnittelijuudestaan. Hän ehdotti 12 keltaisen tähden ympyrää sinisellä taustalla, inspiraationa Neitsyn Marian sädekehä. Hänen jäsenyytensä Miraculous Medal -järjestöön on saattanut vaikuttaa hänen 12-tähden vertauskuvallisuuteensa.
Bahrainin 6 tunnin ajo 2016

|  Bahrainin 6 tunnin ajo 2016 |
| --- | --- |
 9 osakilpailu 9 osakilpailusta kaudella FIA World Endurance Championship -kausi 2016. 

Päivämäärä:  19. marraskuuta 2016
Sijainti:  Bahrain International Circuit
Kilpailun kesto:  6 tuntia

LMP1
Pituus:  201 kierrosta
Paalupaikka
Talli:  Audi Sport Team Joest
Aika:  1.39,207
Palkintokoroke
Voittaja:   Loïc Duval  Lucas di Grassi  Oliver Jarvis  (Audi Sport Team Joest)
Toinen:   André Lotterer  Marcel Fässler  Benoît Tréluyer  (Audi Sport Team Joest)
Kolmas:   Timo Bernhard  Brendon Hartley  Mark Webber  (Porsche Team)
LMP2
Pituus:  184 kierrosta
LMGTE Pro
Pituus:  174 kierrosta
LMGTE Am
Pituus:  171 kierrosta
Bahrainin 6 tunnin ajo 2016 oli FIA World Endurance Championship -sarjan yhdeksäs osakilpailu kaudella 2016, joka ajettiin 19. marraskuuta Bahrain International Circuitin radalla Bahrainissa.
Kilpailun voitti Audilla ajaneet Loïc Duval, Lucas di Grassi ja Oliver Jarvis. Mark Webber lopetti kilpa-ajouransa kyseiseen kilpailuun.
Asetoheksamidi

| --- | --- |


Asetoheksamidi
Systemaattinen (IUPAC) nimi
1-(4-asetyylifenyyli)sulfonyyli-3-sykloheksyyliurea
Tunnisteet
CAS-numero: 968-81-0
ATC-koodi: A10BB31
PubChem CID: 1989
DrugBank: DB00414
Kemialliset tiedot
Kaava: C15H20N2O4S 
Moolimassa: 324,4
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 188–190 °C 
Liukoisuus veteen: Ei liukeke veteen
Farmakokineettiset tiedot
Hyötyosuus:  ?
Proteiinisitoutuminen: 65-90 %
Metabolia: Hepaattinen
Puoliintumisaika: 1,3 h
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Asetoheksamidi (C15H20SN2O4) on sulfonyyliureajohdannaisiin kuuluva orgaaninen yhdiste. Yhdistettä voidaan käyttää lääketieteessä aikuistyypin diabeteksen hoitoon.
Ominaisuudet ja käyttö

Huoneenlämpötilassa asetoheksamidi on väritöntä kiteistä ainetta. Yhdiste on veteen ja dietyylieetteriin käytännöllisesti katsoen liukenematonta, mutta liukenee emäksisiin liuoksiin, pyridiiniin ja vähäisessä määrin etanoliin ja kloroformiin. Asetoheksamidia voidaan käyttää aikuistyypin diabeteksen hoidossa ja se kuuluu niin kutsuttuihin ensimmäisen sukupolven sulfonyyliurealääkkeisiin. Aineen vaikutusmekanismi perustuu siihen, että se lisää insuliinin eritystä haiman β-soluista ja lisää perifeeristen solujen herkkyyttä insuliinille. Yhdiste metaboloituu maksassa aineenvaihduntatuotteiksi, jotka ovat myös lääkeaineina aktiivisia.
Haittavaikutukset

Yleensä asetoheksamidin aiheuttavat haittavaikutukset ovat lieviä ja häviävät lääkkeen käytön lopettamisen jälkeen. Mahdollisia haittavaikutuksia ovat muun muassa liian alhainen varensokeritaso, pääkipu, huonovointisuus, oksentelu, ripuli, makuaistin häiriöt, ummetus, painon kasvaminen ja allergiset reaktiot.
Valmistus

Asetoheksamidisynteesin ensimmäisessä vaiheessa p-aminoasetofenonista muodostetaan diatsoniumsuola reaktiolla natriumnitriitin kanssa. Tämä diatsoniumsuola reagoi rikkidioksidin ja kupari(I)kloridin kanssa, jolloin muodostuu sulfonyylikloridijohdannainen. Johdannainen reagoi ammoniakin kanssa muodostaen sulfonamidin. Synteesin viimeisessä vaiheessa sulfonamidin aminoryhmä reagoi sykloheksyyli-isosyanaatin kanssa asetoheksamidiksi.
Antípaxos

Antípaxoksen saarta.
| --- | --- |
Muut nimet:  Antípaxos (Αντίπαξοι)
Sijainti:  39°08′57″N, 20°13′54″E, Paxoí Korfu, Jooniansaaret Kreikka
Saariryhmä:  Jooniansaaret
Korkein kohta:  117  m 
Pinta-ala:  4,1 km²
| --- | --- |
Asukasluku:  20
Kieli:  kreikka
muokkaa - muokkaa wikitekstiä - muokkaa Wikidataa
Antípaxos (kreik. Αντίπαξος) eli Antípaxoi (Αντίπαξοι; transl. myös Antípaxi) on Kreikan saari, joka kuuluu Jooniansaarten saariryhmään ja tarkemmin Paxoín saariin. Saaren pinta-ala on 4.1 neliökilometriä ja asukasluku 20 (vuonna 2011). Hallinnollisesti Antípaxos kuuluu Paxoín kuntaan, Korfun alueyksikköön ja Jooniansaarten alueeseen.
Antípaxoksen Voutoúmin ranta.
Antípaxos sijaitsee noin 1,6 meripeninkulmaa (noin 3 kilometriä) kaakkoon Paxoín saarten pääsaaresta Paxóksesta. Saaret sijaitsevat Korfun kaakkoispuolella noin 8,6 meripeninkulmaa (noin 16 kilometriä) Epeiroksen rannikosta länteen. Antípaxoksesta kauemmas kaakkoon sijaitsee Lefkas. Saaren ainoa asutus on Antípaxoksen kylä.
Aiheesta muualla

Kuvia tai muita tiedostoja aiheesta Antípaxos Wikimedia Commonsissa
Jooniansaaret
| --- | --- |
Pääsaaret:   Ithaka  Kefaloniá  Korfu  Kythera  Lefkas  Paxós  Zákynthos 
Alisaariryhmät:   Paxoí Ágios Nikólaos  Antípaxos  Daskália (Pláka)  Kaltsonísi  Mongonísi  Panagía  Paxós  Diapontiset saaret Diákopo  Diáplo  Ereikoússa  Karávi  Mathráki  Othonoí  Plateiá  Tracheiá  Ekhinadit Ápasa  Drakonéra  Fílippos  Giróvaris  Kalógiros  Karlonísi  Kounéli  Lamprinós  Mákri  Módi  Oxeía  Petalás  Pístros  Pontikós  Práso  Prováti  Sofía  Sorós  Tsakalonísi  Vromónas  Oinoússes Avgó  Bómpa  Dýo Adélfia  Sapiéntza  Schíza  Venétiko  Strofadit Árpyia  Stamfáni  Tilevoḯdes Alafonísi  Arkoúdi  Átokos  Chelóni  Formíkoula  Kálamos  Kastós  Kýthros  Madourí  Meganísi  Petaloú  Prasonísi  Prováti  Skorpídi  Skorpiós  Spárti  Thiliá  Tsokári 
Muut pienemmät saaret:   Agía Marína  Ágios Andréas  Ágios Ioánnis  Ágios Nikólaos, Áktio-Vónitsa  Ágios Nikólaos, Sývota  Ágios Nikólaos, Zákynthos  Ágios Sóstis  Antidragonéra  Antikythera  Avgó  Dionísi  Dragonéra  Fortí  Kalonísi  Korakonísi  Lagoúdia  Lazaréto, Ithaka  Lazaréto, Korfu  Lygía  Marathonísi  Megálo Mourteméno  Merópi  Mikró Nisí  Moúrtos  Myzíthres  Panagía  Peristerés  Pontikonísi  Poréti  Porí  Próti  Pýlos  Sésoula  Sfaktiría  Skartsoumponísi  Vagiá  Vardiánoi  Vído
Australialainen materialismi

Australialainen materialismi, joskus myös australialainen realismi, on 1900-luvun jälkimmäisellä puoliskolla useissa australialaisissa yliopistoissa vaikuttaneelle analyyttisen filosofian koulukunnalle annettu nimitys. Näihin yliopistoihin voidaan lukea Australian kansallinen yliopisto, Adelaiden yliopisto ja Sydneyn yliopisto.
Koulukunnan edustaja John Anderson, jonka pääpointti oli: ''Mikä tahansa on olemassa...on todellista, on sanottava, että se on tilallinen- ja ajallinen tilanne tai tapahtuma, joka on samalla todellisuuden tasolla, kuin mikä muu tahansa asia joka on olemassa.''
Koulukunnan jäseniä luonnehti skeptinen suhtautuminen abstrakteihin asioihin (tästä nimen materialismi tai realismi). Australialaiset materialistit kehittivät muun muassa mielenfilosofisen tyyppi-identiteettiteorian sekä funktionalistisen esiintymäidentiteettiteorian.
Filosofeja

Australialaisen materialismin edustajiin voidaan lukea:
John Anderson
David Malet Armstrong
J. L. Mackie
Ullin Place
J. J. C. Smart
David Stove
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Australian materialism
Käännös suomeksi
Arreau

| Arreau |
| --- | --- |
 Kaupungintalo
 vaakuna
 Arreau
 Koordinaatit: 42°54′19″N, 0°21′32″E 
Valtio:  Ranska
Alue:  Languedoc-Roussillon-Midi-Pyrénées
Departementti:  Hautes-Pyrénées
Arrondissementti:  Bagnères-de-Bigorre
Pinta-ala:  
 – Kokonaispinta-ala:  11,1 km²
Väkiluku (2013):  819
 – Väestötiheys:  73,7 as./km²
 
 Kunnan kotisivut 
Infobox OKVirheellinen NIMI-arvo: 
Arreau on kunta Lounais-Ranskassa Hautes-Pyrénées'n departementissa Languedoc-Roussillon-Midi-Pyrénées'n alueella.
Nähtävyyksiä

Kunnan nähtävyyksiä ovat sen kaksi linnaa: Château des Nestes ja Château de Segure. Lisäksi kirkko Saint-Exupère d'Arreau kuuluu Ranskan historiallisiin monumentteihin.
Château des Nestes
Château de Segure
Saint-Exupère d'Arreaun kirkko
Aiheesta muualla

Kuvia tai muita tiedostoja aiheesta Arreau Wikimedia Commonsissa
Australian Alpit

Näkymä Australian Alpeilta.
Vuoriston korkein vuori, Mount Kosciuszko, idän suunnasta kuvattuna.
Australian Alpit on Australian kaakkoisosassa sijaitseva vuorijono, johon kuuluu mantereen korkein vuori Mount Kosciuszko (2 228 m). Noin 62 prosenttia vuoristosta on kansallispuistoa tai muuta suojelualuetta.
Alpeilla on kylmempää ja sateisempaa kuin Australian muissa osissa. Ne ovat mantereen ainoa alue, jossa sataa säännöllisesti lunta.
Australian Alpit ovat osa Australian Kordillieereja.
Aiheesta muualla

Kuvia tai muita tiedostoja aiheesta Australian Alpit Wikimedia Commonsissa
Arto Tanner

Arto Ensio Tanner (9. tammikuuta 1935 Helsinki – 18. lokakuuta 2002 Helsinki) oli suomalainen diplomaatti, koulutukseltaan lainopin kandidaatti. Hän oli va. asiainhoitaja Bagdadissa Irakissa 1967–1969, suurlähettiläs Beirutissa Libanonissa 1977–1981, Damaskoksessa Syyriassa 1979–1981 ja Kuwaitissa 1977–1980, ulkoministeriön protokollaosaston apulaisosastopäällikkö 1981–1982, edustustojen tarkastaja vuodesta 1983 suurlähettiläs Itä-Berliinissä Itä-Saksassa 1986–1990, Tel Avivissa Israelissa 1993–1997, Ateenassa Kreikassa 1998–2000.
Tannerin poika on diplomaatti ja presidentin kansliapäällikkö Teemu Tanner.
Arto Tenhunen

Arto Ano Tapani Tenhunen (s. 25. toukokuuta 1959 Pieksämäki) on suomalainen yrittäjä, koulutukseltaan kauppatieteiden maisteri. Vuonna 1984 Tenhunen perusti Soprano Oyj:n, alun perin mainostoimiston, sitten koulutusyrityksen, joka nykyisin tunnetaan nimellä Wetteri Oyj, päätoimialanaan autokauppa. Sen osake on listattu Nasdaq Helsinki Oy:n pörssilistalla.
Tenhunen aloitti uransa mainostoimisto AdEnter Oy:n yhtenä perustajana vuonna 1981, jolloin hän oli opiskellut vasta vuoden verran kauppakorkeakoulussa. Toimisto kasvoi nopeasti konserniksi niin, että vuonna 1985 sillä oli jo 80 työntekijää. Mainostoiminnan lisäksi se muun muassa toi maahan luksusveneitä ja Budweiser-olutta.
Tenhusen bisneksiin 1990-luvulla kuului marjaviinin ja oluen valmistus lapsuuden kotitilalla Pieksämäellä. 2000-luvun alussa Tenhunen osti Askolasta kartanon ja kunnosti sen perheensä asunnoksi. Hän pani kiinteistön myyntiin 2020-luvun taitteessa, samoihin aikoihin kuin vetäytyi työuraltaan eläkkeelle.
Aslan

Wikisanakirjassa on tähän liittyvä sananselitys: .
Aslan voi tarkoittaa ainakin seuraavia:
Aslan-leijona, keskeinen hahmo C. S. Lewisin Narnia-kirjoissa
Suomen Elävät Vedet ry (ent. Aslan ry), suomalainen herätyskristillinen järjestö
Aslan, sukunimenä:
Ana Aslan (1897–1988), romanialainen lääkäri ja gerontologi
Reza Aslan (s. 1972), yhdysvaltalainen uskontotieteilijä
Aslan, kaukasialainen miehen etunimi
Aslan Abašidze (s. 1938), georgialaisen Adžarian autonomisen tasavallan johtaja 1991–2004
Aslan Džarimov (s. 1939), Venäjän federaatioon kuuluvan Adygeian tasavallan presidentti 1992–2002
Aslan Mashadov (1951–2005), Tšetšenian separatistien presidentti
Aslan Usojan (1937−2013), kurditaustainen rikollisjohtaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aslan”, voi hakea sivunnimihaulla, laajalla sivunnimihaulla tai tekstihaulla.
Arrasin taistelu (1917)

Arrasin taistelu oli ensimmäisessä maailmansodassa Arrasissa Ranskassa 9. huhtikuuta – 16. toukokuuta 1917 käyty taistelu. Arrasissa brittiläinen siirtoarmeija hyökkäsi osana ranskalaisen kenraali Robert Nivellen suunnittelemaa hyökkäystä, jolla saksalaiset piti saada perääntymään Aisnejoen taakse. Koko operaatiota kutsutaan nimillä Aisnen ensimmäinen taistelu ja Nivellen offensiivi.
Taistelun kulku

Tehtävään määrättiin kolme brittiarmeijaa. Hyökkäyksen kärjessä oli kenraali Edmund Allenbyn 3. armeija. Pohjoisempana kohti Vimyn harjannetta pyrki kenraali Henry Hornen 1. armeija, jossa oli myös kanadalaisia. Kenraali Hubert Goughin oli määrä hyökätä Allenbyn eteläpuolella Bullecourtin ympäristössä. Vastassa olivat Saksan keisarikunnan 6. armeijan sotilaat johtajanaan kenraali Ludwig von Falkenhausen. Operaatio alkoi viisipäiväisellä tykistötulella, jonka jälkeinen ensimmäinen hyökkäyspäivä oli menestyksekäs. Erityisesti kunnostautuivat kanadalaiset, jotka etenivät kuusi kilometriä ja valloittivat Vimyn harjanteen. Gough sen sijaan ei juurikaan menestynyt. Brittilentäjät kärsivät operaatiossa huomattavia menetyksiä. Huhtikuussa 1917 sai surmansa 33 prosenttia brittilentäjistä.
Brittien ylipäällikkö Douglas Haig jatkoi Arrasin taistelua toukokuun puoliväliin asti, ja taistelut keskittyvät Bullecourtiin. Operaation jatkaminen johtui osittain siitä, että sen avulla saksalaiset eivät olisi hyötyneet ranskalaisjoukkoihin levinneestä kapinoinnista ja epäjärjestyksestä.
Tavoitteena ollutta suurta läpimurtoa ei saatu. Vimyn harjanteen taistelussa vallattiin kukkula numero 145. Yksi syy epäonnistumiseen oli panssarivaunujen puute. Hyökkääville brittijoukoille oli luvattu 200 uutta Mark IV -panssaria, mutta vain 45 Mark II -koulutuspanssaria saatiin brittien tueksi.
Aiheesta muualla

Kuvia tai muita tiedostoja aiheesta Arrasin taistelu (1917) Wikimedia Commonsissa
Aslak Paltto

| Aslak Paltto> Henkilötiedot |
| --- | --- |
Ammatti:  poromies, toimittaja
Aslak Paltto (Hánno Heaika Ásllat) on Yleisradion saamenkielisen toimituksen toimittaja.
Paltto on suorittanut alkuperäiskansojen journalismiohjelman maisterin tutkinnon (Sámi journalistihka mastergráda álgoálbmot perspektiivvas) Saamelaisessa korkeakoulussa Koutokeinossa.
Paltto on Poromiehen silmin -dokumentin tekijä.
Aunolanperä

Aunolanperä on kylä Raahessa Pohjois-Pohjanmaalla entisen Saloisten kunnan alueella. Aunolanperä on Saloisten kirkonkylän eteläpuolinen naapurikylä. Kylällä sijaitsevat Raahen Tevo oy:n teollisuushallit. Suurin osa kylän taloista on valtatie 8 rinnalla mutkittelevan vanhan maantien eli "suuren rantatien" varrella.
Aiheesta muualla

Raahen kylät ry:n sivut
Aslak Smaukka

Aslak Smaukka on Leevi Madetojan mieskuorolle, baritonisolistille ja sinfoniaorkesterille säveltämä teos. Sen eksoottinen teksti on peräisin Larin Kyöstin vuonna 1913 ja 1916 ilmestyneissä kokoelmissa olevasta samannimisestä, Lapin noidasta kertovasta runosta. Aslak Smaukasta tulikin ensimmäinen teos, jonka lunastamiseksi käytettiin Mieskuoro Laulu-Miesten uusien sävellysten tilaamista varten perustaman rahaston korkotuloja. Levottomista ajoista johtuen Laulu-Miehet kantaesitti vuonna 1917 valmistuneen teoksen vasta vuonna 1926.
Aikalaiskriitikot kirjoittivat Smaukan musiikillisen kuvauksen rohkeudesta kiittäen sen värikkyyttä, voimakasta tunnelmaa ja lopun ”kaameaa vaikuttavuutta”. Helsingin Sanomien nimimerkki V. arveli Smaukan olevan ”parhainta mitä mieskuorolle saattaa ajatella, ehytmuotoinen alusta loppuun, ilman minkäänlaista herpaantumiskohtaa”. Sulho Ranta luonnehti ”paikoin melkein makaaberin shamaanirunon” sävelkieltä soinnullisesti säveltäjän rohkeimpiin teoksiin kuuluvaksi, mutta ehjäksi ja vaikuttavaksi. ”Nerollisessa voimassaan vaikuttavaksi” kuvasi Aslak Smaukkaa myös Uuno Klami.
Erkki Salmenhaara kirjoittaa Madetoja-elämäkerrassaan: ”Aslak Smaukka edustaa iskevää kalevalatyyliä, joka tässä teoksessa on muuntunut aiheesta johtuen hieman eksoottisemmaksi ja samalla pateettisemmaksi. Madetoja ei Smaukassaan ole pyrkinyt aiheen etnograafiseen värittämiseen alkuperäismusiikin aineksia, esimerkiksi joikusävelmiä käyttämällä. Ilmapiiri on luotu hienovaraisemmin keinoin.”
Arsène Darmesteter

Arsène Darmesteter
Arsène Darmesteter (1846–1888) oli ranskalainen kielentutkija. Hän oli Sorbonnen yliopistossa muinaisranskan professori.
Darmesteterin veli oli kirjailija James Darmesteter.
Teoksia

La vie des mots
Cours de grammaire historique de la langue française
Dictionnaire général de la langue française
Art-Print

| Art-Print Oy |
| --- | --- |

Yritysmuoto:  osakeyhtiö
Perustettu:  1991
Toimitusjohtaja:  Hannu Salmi
Kotipaikka:  Kokkola
Toimiala:  kirjapaino
Tuotteet:  kirjapainotuotteet
Liikevaihto:  15,04 milj. e (2007)
Henkilöstö:  83 (2007)
Kotisivu:  artprint.fi
Infobox OKVirheellinen NIMI-arvo: 
Art-Print Oy oli 1991 perustettu Helsingissä, Kokkolassa ja Ylivieskassa toimiva kirjapaino. Yritys painoi sekä arkki- että rotaatiopainomenetelmillä mm. sanoma- ja aikakauslehtiä, kirjoja, esitteitä, kortteja ja vuosikertomuksia. Helsingissä toiminut 1989 perustettu DT Press Oy sulautettiin yritykseen 2004 sekä 2000 perustettu Pohjanmaan Kirjapaino Oy 2005. Ylivieskassa toiminut Kalajokilaakson Kirjapaino Oy:n arkkipaino (KL-Paino) siirrettiin liiketoimintasiirroilla osaksi Art-Print Oy:tä 2005. Yritys kuului Keski-Pohjanmaan Kirjapaino Oyj:n konserniin. Tammikuussa 2012 Lönnberg Painot Oy osti Art-Print Oy:n. Elokuussa 2017 Grano osti Lönnbergin.
Aiheesta muualla

Lönnberg Painot Oy:n kotisivu (Arkistoitu – Internet Archive)
Art-Print Oy:n kotisivu (Arkistoitu – Internet Archive)
Keski-Pohjanmaan Kirjapaino Oyj (Arkistoitu – Internet Archive)
Aston

Aston Hall.
Aston on englantilainen kaupunki, joka on nyttemmin sulautunut Birminghamiin. Kaupungin jalkapallojoukkue Aston Villa FC pelaa Englannin valioliigassa. Black Sabbath -yhtyeen jäsenet Ozzy Osbourne, Tony Iommi, Geezer Butler ja Bill Ward ovat syntyneet Astonissa. Astonin yliopisto on yksi Birminghamin kolmesta yliopistosta.
Aston sijaitsee Birminghamin keskustan ja Spaghetti Junctioniksi kutsutun suuren liikenneympyräkokonaisuuden välissä.
Astonissa on kuuluisa historiallinen kartano Aston Hall, joka toimii nykyisin taidemuseona.
Aiheesta muualla

Kuvia tai muita tiedostoja aiheesta Aston Wikimedia Commonsissa